Port de Larrau

Port de Larrau (spansk: Puerto de Larrau; baskisk: Larraineko mendatea eller Uthurzéhétako-Lépoua i den lokale baskiske dialekten Zuberoa) er et 1 573 meter høyt fjellpass i de sentrale Pyreneene.1 585 meter som det står på skiltet gjelder grensesteinen ved veien ovenfor Det danner overgangen mellom den tidligere provinsen Soule i fransk Baskerland og den spanske Valle de Salazar. Det vil si at den utgjør forbindelsen mellom departementet Pyrénées-Atlantiques og regionen Navarra. Over passet ruver den 2 017 meter høye Pic d’Orhy (på spansk Orhi).

 Strekning 
Startende i Ochagavía (Navarra i Spania) er Port de Larrau 19,3 km lang med en 100 meter tunnel nær toppen. OVer denne distansen er stigningen 815 meter, et gjennomsnitt på 4,2 prosent, med et maksimum på 8 prosent.«Port de Larrau - Ochagavia» , Climbbybike.

Når en kommer fra nord fører veien først gjennom dalen Gave de Larrau, deretter opp en bratt stigning til stedet Larrau på 630 moh. Her starter den egentlige passvegen som over en lengde på 7,3 km stiger drøye 700 høydemeter til den 1 362 m høye Col d’Erroymendi. Uten store høydeforskjeller følger veien deretter den østlige siden til Pic d’Orhy opp til 1 424 moh. De siste 1,5 km opp til passhøyden er bratt med tre kurver. Den spanske siden er mye flatere, til landsbyen Ochagavía på 758 moh. er det 19 km. Den øvre strekningen er 10,5 km lang med en høydeforskjell på 665 meter. Mellom landsbyen Larrau og toppen passerer klatringen over Col d’Erroymendi ved 1 362 meter.«Port de Larrau - Auberge de Laugibar» , Climbbybike.

 Tour de France 
Port de Larrau har så langt stått to ganger på Tour de France-programmet, og er på grunn av den store stigninga klassifisert som Hors catégorie – den hardeste kategorien. I 1996 vant Richard Virenque 17. etappe til Pamplona. I 16. etappe under 2007-Touren nådde Vicente Garcia Acosta passhøyden først, tett fulgt av Juan Mauricio Soler som ledet forfølgergruppen.

 Referanser 

 Eksterne lenker 
 Detaljert sammendrag av klatringen, engelsk
 Høydeprofil, nordsiden 
 Høydeprofil, sørsiden 

Kategori:Pyrénées-Atlantiques
Kategori:Fjellpass i Frankrike
Kategori:Navarra
Kategori:Tour de France